पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंचायत रवांजना चौड़ के निकटवर्ती ग्राम मोड़ा की ढाणी में गत 3 दिनों से विद्युत सप्लाई बाधित होने से ग्राम वासियों को भारी परेशानियों का सामना करना पड़ रहा है। ग्राम के लोगों ने बताया कि गांव के पास लगा ट्रांसफार्मर 3 दिन पहले से खराब होने से गांव में विद्युत सप्लाई बाधित हो गई है, जिसके चलते ग्रामवासियों को पेयजल सहित कई समस्याओं का सामना करना पड़ रहा है। लोगों ने बताया कि बिजली के अभाव में गांव में लगे बोर नकारा पड़े हैं और पानी की टंकियां खाली पड़ी है, जिसके चलते लोगों को पेयजल के लिए दूर भटकना पड़ रहा है। साथ ही विद्युत सप्लाई बंद होने से लोगों को गर्मी के मौसम में पेड़ों के नीचे सहारा लेना पड़ रहा है। इस संबंध में ग्रामीणों ने बिजली निगम के अधिकारियों व कर्मचारियों को कई बार अवगत करा दिया, लेकिन अभी तक समस्या का कोई हल नहीं हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn